|  |  |  |
| --- | --- | --- |
|  |  |  |
| **GULBENES NOVADA PAŠVALDĪBA** |
| Reģ. Nr. 90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts: dome@gulbene.lv, www.gulbene.lv­­­­­­­­­­­­­ |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2025.gada 28.augustā** | **Nr. GND/2025/** |
|  |  **(protokols Nr. ; .p)** |

**Par projekta “Zivju resursu pavairošana Gulbenes novada ezeros” īstenošanas pārtraukšanu**

Gulbenes novada pašvaldība (turpmāk – Pašvaldība) 2025.gada 3.martā iesniedza Lauku atbalsta dienesta Elektroniskās pieteikšanās sistēmā projekta pieteikumu Nr. 25-00-S0ZF02-000012 “Zivju resursu pavairošana Gulbenes novada”, kura mērķis ir zivsaimniecisko resursu atjaunošana Gulbenes novada Ludza ezerā un Ušurā. Projekta kopējās attiecināmās izmaksas ir 9438.00 EUR, no kurām Zivju fonda finansējums 8352.63 EUR un Pašvaldības līdzfinansējums 1085.37 EUR. 2025.gada 10.aprīlī Pašvaldība saņēma Zivju fonda padomes 03.04.2025. sēdes lēmumu par iesniegtā projekta pieteikuma apstiprināšanu.

Pirms projekta iesniegšanas, lai noskaidrotu zivju mazuļu piegādātāju, tika veikta tirgus izpēte (Nr.GNP/2025/TI/21), ar kuras uzvarētāju projekta apstiprināšanas gadījumā slēgt līgumu par zivju mazuļu piegādi, taču pēc projekta apstiprināšanas tirgus izpētē uzvarējušais piegādātājs vilcinājās ar līguma noslēgšanu un paziņoja, ka saimniecībā notikusi nelaime plūdu dēļ un nespēs piegādāt zivju mazuļus. Sazinoties ar otro piedāvājuma iesniedzēju, tika saņemta informācija par to, ka pēc tirgus izpētes rezultātu saņemšanas, ņemot vērā, ka tirgus izpētē nav uzvarējis, piegādātājs apsolījis pieejamos zivju mazuļus citiem.

2025.gada 5.jūnijā tika izsludināta atkārtota tirgus izpēte “Zandartu vienvasaras mazuļu iegāde ar piegādi” (nr. GNP/2025/TI/39) līdz 2025.gada 15.jūnijam ar iepirkuma izpildes termiņu no 2025.gada 1.augusta līdz 25.oktobrim. Tirgus izpēte tika ievietota gan mājas lapā, gan izsūtīta potenciālajiem piegādātājiem, taču netika saņemts neviens piedāvājums, kas liek secināt, ka piegādātājiem līgumi noslēgti pavasarī un nav pietiekošu zivju mazuļu resursu, ko piegādāt Pašvaldībai, un Pašvaldībai realizēt projektu nav iespējams.

Ņemot vērā iepriekš minēto un pamatojoties uz Pašvaldību likuma 10.panta pirmās daļas 21.punktu, kas nosaka, ka dome ir tiesīga izlemt ikvienu pašvaldības kompetences jautājumu un tikai domes kompetencē ir pieņemt lēmumus citos ārējos normatīvajos aktos paredzētajos gadījumos un, ņemot vērā Attīstības un tautsaimniecības komitejas ieteikumu, atklāti balsojot: "Par" - , "Pret" –, "Atturas" – , "Nepiedalās" –, Gulbenes novada pašvaldības dome NOLEMJ:

1. PĀRTRAUKT projekta Nr. 25-00-S0ZF02-000012 “Zivju resursu pavairošana Gulbenes novada” īstenošanu.
2. ATZĪT par spēku zaudējušu Gulbenes novada pašvaldības domes 2025.gada 27.februāra lēmumu Nr. GND/2025/127 “Par projekta “Zivju resursu pavairošana Gulbenes novada ezeros” pieteikuma iesniegšanu un projekta finansējuma nodrošināšanu” (protokols Nr. 6; 50.p.).

Gulbenes novada pašvaldības domes priekšsēdētājs N.Mazūrs